Վրաստանի փոստի և փոստային նամականիշերի պատմություն

Վրաստանի փոստի և փոստային նամականիշների պատմությունը, անդրադառնում է Վրաստանի տարբեր տարիների, տարբեր պետական կարգերի օրոք (Ռուսական կայսրություն, ԱԽՖՍՀ, ԽՍՀՄ) և անկախ Վրաստանի (սկսած 1992 թվականից)։ Սեփական փոստային նամականիշ Վրաստանում տպվել է 1919 թվականից։ Վրաստանը 1993 թվականի ապրիլ ամսից միջազգային փոստային ընկերության անդամ է, իսկ նրա ներկայացուցիչը պետական Georgian Post. ընկերությունն է։

Փոստի զարգացումը 
19-րդ դարի սկզբին Վրաստանը մտել է Ռուսական կայսրության կազմի մեջ, և նրա տարածքում գործել է ռուսական փոստային համակարգը։ 1917 թվականի Հոկտեմբերյան հեղափոխությունից հետո, կարճ ժամանակ անկախ է եղել, իսկ 1922 թվականից մտել է Խորհրդային միության կազմի մեջ։ Խորհրդային տարիներին գործել է համամիութենական փոստային կապը։ Վրաստանը 1991 թվականին անկախություն է ձեռք բերել և կազմակերպել սեփական փոստային կազմակերպությունը։

Փոստային նամականիշների թողարկումը

Առաջին նամականիշները 
Առաջին փոստային նամականիշները Վրաստանում թողարկվել են 1919 թվականի մայիսի 26-ին։ Եվս մեկ սերիա շրջանառության է դուրս եկել 1921 թվականին։

Խորհրդային հանրապետություն 
1922 թվականի հունվարին և փետրվարին լույս է տեսել հինգ փոստային նամականիշից կազմված խորհրդային Վրաստանի առաջին նամականիշների սերիան։

ԱԽՖՍՀ 
1922 թվականի մարտից մինչև 1923 թվականի սեպտեմբեր շրջանառության մեջ էին հավելատիպով նամականիշներ, իսկ 1923 թվականի հոկտեմբերի 1-ից Վրաստանում օգտագործվել են ԱԽՖՍՀ ընդհանուր թողարկման փոստային նամականիշներ։

Խորհրդային միության կազմում 
1926-1993 թվականներին, երբ ԱԽՖՍՀ-ն դադարեց գոյություն ունենալ և Վրաստանը մտավ ԽՍՀՄ կազմի մեջ, Վրաստանում օգտագործվում էին ԽՍՀՄ փոստային նամականիշները։ Նրանց մեջ կային նամականիշներ, որոնք Վրաստանի աշխարհագրությանն ու ազգագրությանը։

Անկախ Վրաստանի թողարկումներ 

Խորհրդային Միության քայքայումից հետո անկախ Վրաստանը 1991 թվականի ապրիլից մինչև 1993 թվականի հուլիսի 31-ը թողարկում է իր սեփական նամականիշները։ Ի տարբերություն շատ այլ հետ խորհրդային հանրապետություններից Վրաստանը խորհրդային նամականիշների վրա հավելատիպեր չի արել, թեև 1994 թվականին վրացական փոստային նամականիշների վրա հավելատիպեր են արվել։

Կեղծարարություն 
Անկախ Վրաստանի փոստային նամականիշները (1991 թվականից հետո) սպեկուլյատիվ ֆանտաստիկ թողարկումների նյութ են դառնում, երբ վրացական փոստային կազմակերպության անունից տպվում են կեղծ նամականիշներ, որոնք պաշտոնական համացուցակներում գրանցված չեն։ Բացի այդ Վրաստանի փոստային վարչությունը բազմիցս բողոքել է Միջազգային փոստային ընկերությանը Աբխազիայի, Աջարիայի, Բաթումի և Հարավային Օսիայի վարչական միավորների անունից կեղծ թողարկումերի համար

Ծանոթագրություններ

Գրականություն 
 Обухов Е. А. Местные выпуски Российской Федерации, стран СНГ и Прибалтики. 1991—1995 гг.: каталог. В 2 т.  — М.: ИТЦ «Марка», 2007, 2008. — 80+80 с. — (Прил. к журн. «Филателия», № 7, 2007  и № 10, 2008 ).  (Проверено 21 апреля 2011)

Արտաքին հղումներ 
 
 
 
 
 

Վրաստանի փոստ
Վրաստանի ֆիլատելիա